શનિવારે વડાપ્રધાન નરેન્દ્ર મોદી તેમના પાંચ દેશોના વિદેશ પ્રવાસ અંતર્ગત અફધાનિસ્તાન પહોંચ્યા હતા. જે બાદ હવે તે કતાર જશે. ત્યારે તેમના અફધાનિસ્તાન પ્રવાસ દરમિયાન તેમણે હેરાત પ્રાંતમાં ભારતની મદદથી બનેલા સલમા બંધનું ઉદ્ઘાટન કર્યું હતું. સાથે જ અહીં વડાપ્રધાન નરેન્દ્ર મોદીને રાષ્ટ્રપતિ અશરફ ગનીના હસ્તે અફધાનિસ્તાનના સર્વોચ્ચ નાગરિક એવોર્ડ આમિર અમાનુલ્લાહ ખાન પુરસ્કારથી પણ નવાજવામાં આવ્યા હતા.